als_Latn dik_Latn sag_Latn
Juristi Dastid Pallaska ka komentuar deklaratat e Albin Kurtit, kandidat i Vetëvendosjes për Kryeministër, i cili tha se do të lejojë bartjen e shamisë në shkolla dhe adiministratë. Këtë riaktualizim të kësaj çështje ai e ka quajtur legjitimin të ‘burgosjes’ së të miturve. Thotë se kjo mund të jetë një përpjekje dëshpëruese për mobilizim të një trupi ekzistues elektoral në Kosovë.
“Një debat i cili është konsumu para dy viteve dhe është përfundu me sa e kam kuptu unë. Përpjekja e rrymave islamiste për ta instaluar religjionin në kuadër të shkollave fillore dhe për ta legjitimuar imponimin për bartjen e shamisë te fëmijëve të cilët nuk kanë as aftësi ligjore për të dhënë pëlqimin për të vendosur shami apo jo tash u riaktualizua. Nuk po e kuptoj këtë rihapje të këtij debati përveç nëse është në pyetje naj masë dëshpëruese për me e mobilizu një trup ekzistues elektoral në Kosovë siç janë pjesëtarët dhe besimtarët e këtyre rrymave radikale islamike të cilat janë parapaguesit kryesor të kësaj ideje. Këtu nuk bëhet fjalë për bartje të shamisë për persona madhor të cilët mund të vendosin për veti se cilën fe ta ndjekin dhe si ta manifestojnë besimin e tyre. Këtu po flasim për persona të mitur të cilëve as ligji nuk ua njeh aftësinë ligjore për të marrë vendime të rëndësishme për jetën e tyre të cilat mujnë me pasë ndikim negativ në vonë. Vetëvendosje e riaktualizon këtë debat dhe në njëfarë mënyre synon që të legjitimoj një ide e cila në njëfarë mënyre i burgos këta të mitur përkatësisht e legjitimon imponimin që ndaj këtyre të miturve ushtrohet nga të rrethi ku jetojnë”, tha Pallaska në Debat + në televizionin Dukagjini.
Albin Kurti, kandidati për kryeministër nga Vetëvendosja, në një tubim zgjedhor tha se do ta lejojë shaminë në shkolla dhe në administratë.
als_Latn als_Latn als_Latn